Söögitooli valikul tuleks lisaks mugavusele tähelepanu pöörata ka disainile
#000000
Mille järgi söögitooli valida? Esmalt peaks kindlaks tegema, millises stiilis on kogu ülejäänud söögitoa või kööginurga interjöör. Söögitool võib küll olla lihtne ja praktiline mööbliese, kuid söögilaua ümber paiknedes paistab see siiski selgesti silma. Seetõttu võiks toolide valikul tähelepanu pöörata ka disainile. Ka tasub investeerida kvaliteeti, sest söögitoolid on igapäevaselt kasutuses ning leiavad palju kasutust. Alljärgnevalt olemegi välja toonud erinevad kuid silmapaistva disainiga toolid.
#000001
Tugevast plastikust söögitoolid on tõelise trenditeadliku esmane valik! Läbikumav tool mängleb põnevalt valguse käes ning selle toon sõltub ümbritsevast keskkonnast. Lisaks silmapaistvatele värvivõimalustele, peitub sellisel toolil aga veel suurem eelis teiste ees: läbipaistev materjal mõjub õhuliselt ja kergelt ning sobib seetõttu eriti hästi just väiksematesse ruumidesse. Nii saab ka pisemas kööginurgas trendika sisekujunduse luua. Läbipaistva tooli metallist peenikesed jalad sobivad kogu disaini juurde kui valatult.
#000002
Plastikust söögitool võib rakendust leida ka mujal, kui ainult söögilaua ümber. Tänu kergusele on selluist tooli lihtne liigutada ning paigutada kodus ümber just sinna, kus parasjagu istumispaika oleks tarvis. Vahel võib selline tool kasutust leida näiteks arvutilaua taga või hoopis käsitööga tegeledes. Kuna just noored hindavad trendikust ja silmapaistvust, siis võib läbipaistev söögitool sobida ka hästi teismelise tuppa. Plastikust läbipaistva tooli saab tellida ükskõik, millises värvitoonis, et see sobituks valatult kogu ülejäänud interjööriga.
#000003
Tänapäeval on muutunud eraldi söögitubadest isegi populaarsemaks köögisaared: mis võiks olla veel toredam, kui oma külalistele toitu valmistades neid seal samas laua ääres võõrustada? Köögisaar on funktsionaalne lahendus, mis loob lisa panipaiku ja on efektne laud, mille taga einestada või köögis kokkajaga jutustada. Kuna selline laud on tavalisest kõrgem, eeldab see ka keskmisest kõrgemat söögitooli. Siin kohal ongi parimaks valikuks baaritoolid, mis on tegelikult veelgi mugavamad kasutada kui klassikalised istumisalused. Nendele istumine ja sealt tõusmine on lihtsam, sest pole tarvis liigselt madalale istuda, vaid istumispaik asetseb just püstiseisu kõrgusel. Lisaks on baaritoolid varustatud ka jalatoega, et mugavalt oma jalgu istudes puhata.
#000004
Pisemad kodud, kus mitmetasandilisus muudab toa visuaalselt ruumikamaks, tasubki kaaluda just baaritoole. Näiteks söögitool Sara on esteetiliselt ilus, stiilne ja minimalistlik, ilmestades iga majapidamist modernse hõnguga. Selle pehmendatud seljatugi ja istmeosa rõõmustavad iga söögilauas istujat mugavusega! Selleks, et tooli oleks mugav ja kerge liigutada, on nende seljatoe ülaosasse lisatud metallist käepide. Lisaks minimeerib käetugi kordi, mil katsutakse tugitooli kattematerjali, tagades Sara baaritooli pikaajalise puhta välimuse.
#000005
Mugav söögitool on võtmetähtsusega iga söögikorra nautimise puhul! Klassikaline puitmööbel ei lähe mitte kunagi moest ning selle aegumatu stiil püsib värskena ka pikki aastaid. Lisaks on puidust tooli võimalik mõne aasta pärast ka näiteks üle värvida, et interjööri uut värskust tuua. Näiteks söögitool Anton on välimuselt klassikaline ja pretensioonitu, mistõttu on see ka kindel valik täiustama igas stiilis interjööri! Tänu istmepehmendusele on ka pikemat aega laua taga viibimine meeldiv ning õhtusöök võib märkamatult kujuneda mitmetunniseks koosviibimiseks.
#000006
Puidust söögitool sobitub küll kõige paremini just puidust laua ümber, kuid samas mõjub näiteks klaasist lauapinnaga tasakaalustavalt. Kaunimad lahendused saab luua kontrastsete värvitoonidega: kui söögilaud ise on tumedaks peitsitud puidust, siis söögitoolid võiks just valida näiteks heleda raamiga. Istumisosa pehmenduse saab vastavalt soovile valida kas nahast või tekstiilist kattega just sellise, mis sulandub ülejäänud sisekujundusse.
#000007
Ideaalne aiamööbel kindlustab idüllilise suve, millest mälestused jäävad igavesti kestma.
#000008